Jalan Negeri Kedah K707

Jalan Negeri Kedah K707 (K707) ialah jalan negeri yang terletak di bahagian timur Daerah Baling, Kedah, Malaysia.   Ia diselenggarakan oleh Jabatan Kerja Raya (JKR) Daerah Baling dan memiliki panjang keseluruhan iaitu, .  Jalan negeri ini menghubungkan Kampung Bawah Gunong di utara dengan Bandar Baling di selatan.

 Deskripsi laluan 
 Jajaran 
Jalan Negeri Kedah K707, bermula di Kampung Batu 48 Bongor, dalam pentadbiran Mukim Bongor, salah satu mukim dalam penyeliaan Daerah Baling; di simpang tiga K10 (Jalan Weng). Jalan raya ini akan menuju ke barat, melalui kawasan perkampungan dan perhutanan hijau di Kampung Banggol Saga. Ditengah-tengah perjalanan, jalan raya ini akan melintasi anak sungai Sungai Ketil cabang ke-65. Jalan raya ini akan bersimpang tiga hala dengan Jalan Rentas Pedalaman Kedah Timur (TEKIH), dan jajaran K707 akan membengkok terus ke arah barat daya. Jajaran sedia ada K707 akan bertindih dengan TEKIH sehingga di Kampung Sungai Limau, walaupun status kedua-dua jalan raya itu adalah berbeza.

Kampung Becah Tok Bulan merupakan tempat sempadan antara dua mukim iaitu Mukim Bongor dan Mukim Pulai. Di sini juga, K707 akan melintasi anak sungai dari Charok Bangkong. Seterusnya, ia akan bersimpang dengan jalan lama K707 yang menuju ke Kampung Hajah Halimah dan Kampung Charok Bakong; simpang kecil ini terletak di kawasan perkampungan Kampung Dalam Wang. Masing-masing terletak di Kilometer 3.1 dan Kilometer 3.7. Terdapat juga simpang kecil menuju ke Sekolah Kebangsaan Dalam Wang, yang terletak diantara dua simpang kampung tersebut. Sebelum simpang Kampung Charok Bakong, jalan raya ini akan melintasi sebatang sungai yang bernama Sungai Limau. Jajaran diteruskan menelusuri Bukit Wang, ia akan bersimpang dengan jalan kampung yang menuju ke Kampung Baru.

Di kawasan Kampung Sungai Limau, K707 akan melencong ke arah barat, meninggalkan pertindihan TEKIH, berdekatan dengan Madrasah Darussaadah. Ia akan bersimpang tiga dengan Jalan Charok Sik, keadaan jalan raya akan menuju ke arah selatan dan tamat di simpang tiga K15 (Jalan Parit Panjang), berdekatan dengan Pejabat Penghulu Mukim Pulai.  Jajaran Jalan Negeri Kedah K707 sebahagian besarnya terletak di Mukim Pulai, dan selebihnya terletak di Mukim Bongor. Hampir kesemua bahagian jalan K707, jenis jalan raya yang diguna pakai ialah jalan raya tunggal dengan dua lorong.

 Nama 
Ia dikenali sebagai Jalan Sungai Limau dalam kalangan penduduk setempat, namun nama yang telah diwartakan dalam Sistem Maklumat Rekod–Rekod Jalan Raya Malaysia (MARRIS) bagi Jalan Negeri Kedah K707 ialah Jalan Batu 48 Bongor–Sungai Limau.

 Persimpangan utama 
Kesemua bahagian laluan negeri ini terletak di Daerah Baling, Kedah, Malaysia.

|-

 Lihat juga 
 Senarai jalan negeri di Kedah

 Rujukan 

707
Kategori:Pengangkutan di Mukim Pulai, Kedah
Kategori:Pengangkutan di Mukim Bongor